
PARLAMENTUL ROMÂNIEI




	Comisia pentru agricultură, silvicultură,
 industrie alimentară şi servicii  specifice
	
	                                    Bucureşti, 12.02.2010
                                    Nr.24/100


RAPORT  
asupra Propunerii legislative pentru abrogarea alin.(11) al art.III din Legea nr.169/1997 pentru modificarea şi completarea Legii fondului funciar nr.18/1991 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă pentru abrogarea alin.(11) al art.III din Legea nr.169/1997 pentru modificarea şi completarea Legii fondului funciar nr.18/1991, transmisă cu adresa nr.Pl.x 311 din 17 iunie 2009 şi înregistrată cu nr.24/401/18.06.2009.
La întocmirea raportului, Comisia a avut în vedere avizul negativ al Consiliului Legislativ, punctul de vedere negativ al Guvernului şi avizul negativ al Comisiei juridice, de disciplină şi imunităţi.
Propunerea legislativă are ca obiect abrogarea alin.(11)  al art.III din Legea nr.169/1997 pentru modificarea şi completarea Legii fondului funciar nr.18/1991, cu modificările şi completările ulterioare, motivându-se că aplicarea acestor prevederi determină diminuarea suprafeţei de teren proprietate publică a statului, strict necesară pentru cercetarea şi producerea de seminţe şi material săditor din categorii biologice superioare şi de animale de rasă, din administrarea institutelor şi staţiunilor de cercetare agricole din subordinea Academiei de Ştiinţe Agricole şi Silvice „Gheorghe Ionescu-Şişeşti”
Propunerea legislativă pentru abrogarea alin.(11) al art.III din Legea nr.169/1997 pentru modificarea şi completarea Legii fondului funciar nr.18/1991 face parte din categoria legilor organice potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ  Apetrei - secretar de stat în cadrul Ministerului Agriculturii şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 27  membri ai comisiei.

Raportul Comisiei  a fost adoptat în unanimitate, în şedinţa din  9 februarie 2010.
Propunerea legislativă a fost respinsă de Senat în şedinţa din 15 iunie 2009.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative. 

AMENDAMENTE ADMISE
În urma dezbaterii, Comisia propune adoptarea propunerii legislative cu următoarele amendamente: 
	Nr. crt.
	Text iniţial
	Text propunere legislativă
	Text propus de Comisie

(autorul amendamentului)
	Motivarea amendamentelor

	1. 
	
	Lege

pentru abrogarea alin.(11) al art.III din Legea nr.169/1997 pentru modificarea şi completarea Legii fondului funciar nr.18/1991


	Lege

pentru modificarea alin. (11) al art.III din Legea nr.169/1997 pentru modificarea şi completarea Legii fondului funciar nr.18/1991

Deputat PD-L – Valeriu Tabără

Deputat PSD – Ioan Munteanu


	Ca urmare a modificărilor survenite în textul legii

	2. 
	Art.III alin. (11)
„(1!) Actele administrative prin care au fost trecute în domeniul public sau privat al statului sau al localităţilor terenuri pentru care s-au depus cereri de reconstituire a dreptului de proprietate privată îşi suspendă efectele cu privire la aceste terenuri până la soluţionarea cererii de către comisia de fond funciar, cu excepţia terenurilor intrate deja în circuitul civil. După validarea cererii de reconstituire, terenul trece în rezerva comisiei de fond funciar în vederea punerii în posesie.”
	Articol unic – Alin. (11) al art.III din Legea nr.169/1997 pentru modificarea şi completarea Legii fondului funciar nr.18/1991, publicată în Monitorul Oficial al României, Partea I, nr.299 din 4 noiembrie 1007, cu modificările ulterioare, se abrogă.
	Articol unic – Alineatul (11) al art.III din Legea nr.169/1997 pentru modificarea şi completarea Legii fondului funciar nr.18/1991, publicată în Monitorul Oficial al României, Partea I, nr.299 din 4 noiembrie 2007, cu modificările şi completările ulterioare, se modifică după cum urmează:

„(11) Actele administrative prin care au fost trecute în domeniul public sau privat al statului sau al localităţilor terenuri pentru care s-au depus cereri de reconstituire a dreptului de proprietate privată îşi suspendă efectele cu privire la aceste terenuri până la soluţionarea cererii de către comisia de fond funciar, cu excepţia terenurilor agricole şi silvice aparţinând domeniului public al statului şi aflate în administrarea unităţilor şi instituţiilor de cercetare-dezvoltare din domeniul agricol. După validarea cererii de reconstituire, terenul trece în rezerva comisiei de fond funciar în vederea punerii în posesie. „
Deputat PD-L – Valeriu Tabără

Deputat PSD – Ioan Munteanu


	Pentru a respecta punctul de vedere al Guvernului şi corelare cu prevederile art.55 alin.(5) din Legea nr.45/2009.


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

 
         PREŞEDINTE,











SECRETAR,

 

Prof.univ.dr. Valeriu TABĂRĂ







                          Vasile MOCANU  



Consilier, Anton PĂŞTINARU

Expert, Gheorghe Adrian GOŢA

